**ΒΟΥΔΑΠΕΣΤΗ 4 ΜΈΡΕΣ – 3 ΝΥΧΤΕΣ**

**26.10 – 29.10.23**

**1η Ημέρα | ΘΕΣΣΑΛΟΝΙΚΗ | ΒΟΥΔΑΠΕΣΤΗ ΠΕΡΙΗΓΗΣΗ ΠΟΛΗΣ & BY NIGHT**

Συγκέντρωση στο Αεροδρόμιο Μακεδονία όπου θα συναντήσετε τον εκπρόσωπο του γραφείου μας. Έπειτα από την απαραίτητη διαδικασία του ελέγχου αναχωρούμε για τη Βουδαπέστη. Με την άφιξη μας ξεκινάμε την ξενάγηση της πόλης από την Πλατεία των Ηρώων, το μνημείο της χιλιετίας, το κτίριο του Κοινοβουλίου του 19ου αιώνα, και τον Καθεδρικό Ναό του Αγίου Στεφάνου, που είναι η μεγαλύτερη εκκλησία της Ουγγαρίας. Συνεχίζουμε στο πιο συγκινητικό αξιοθέατο της πόλης, Τα «Παπούτσια του Δούναβη» που έχουν φιλοτεχνηθεί από τον σκηνοθέτη Can Togay και τον γλύπτη Gyula Pauer. Το μνημείο αυτό βρίσκεται δίπλα στη γέφυρα των Αλυσίδων που ενώνει την Πέστη και τη Βούδα, παράλληλα στον ποταμό και είναι αφιερωμένο στη μνήμη των 550.000 Ούγγρων, που έχασαν τη ζωή τους το 1944 – 1945. Χιλιάδες από τους Ούγγρους πυροβολήθηκαν δίπλα στην όχθη από συμπατριώτες τους, οι οποίοι είχαν συνεργαστεί με τους Ναζί. Μεταφερόμαστε στον Πύργο των Ψαράδων που κτίστηκε το 1905 για διακοσμητικούς σκοπούς και βρίσκεται κοντά στην εκκλησία του Αγ. Ματθαίου στην περιοχή του κάστρου. Αυτή η εκκλησία είναι επίσης γνωστή ως η εκκλησία της Κυράς. Βρίσκεται στην καρδιά της περιοχής του κάστρου και κτίστηκε το 13ο αιώνα. Επίσης θα δούμε το Κάστρο του Λόφου που υψώνεται 48 μέτρα πάνω από το Δούναβη, χτίσθηκε από τους Βούρκους της Αυστρίας του 1850-1854 με σκοπό να ελέγχουν την πόλη μετά την αναστολή της Ουγγρικής επανάστασης για την ανεξαρτησία. Σε αυτό το λόφο ιδρύθηκε η πόλη της Βουδαπέστης. Καταλήγουμε την ξενάγηση μας στον πιο εμπορικό δρόμο της πόλης την Vaci Uca. Το απόγευμα αφού τακτοποιηθούμε στα ξενοδοχεία μας σας προτείνουμε να επισκεφθείτε το New York Café το οποίο βρίσκεται σε απόσταση 500μ. από τα ξενοδοχεία διαμονής μας. Το Cafe New York άνοιξε τις πόρτες του το 1894 και χαρακτηρίστηκε ως «το ομορφότερο καφέ του κόσμου» αφού με τη μπαρόκ διακόσμηση του, με μάρμαρο, μπρούτζο, βελούδο και μετάξι έμοιαζε με δωμάτιο παλατιού. Από αρχές του 20ου αιώνα υπήρξε ένα από τα μεγαλύτερα σημεία συνάντησης στην ανατολική Ευρώπη, καλλιτεχνών που εκπροσωπούσαν όλα τα είδη τέχνης. Το βράδυ σας προτείνουμε μία κρουαζιέρα στον ποταμό Δούναβη, παρέα με τη συνοδεία του ξεναγού μας και ένα ποτήρι σαμπάνια. Θαυμάζοντας εν πλω τα φωταγωγημένα κτίρια της πόλης, καλείστε να αφήσετε την μαγική αυτή πόλη να σας σαγηνεύσει με την απαράμιλλή ομορφιά της. Επιστροφή στο ξενοδοχείο.

**2η Ημέρα | ΒΟΥΔΑΠΕΣΤΗ | ΠΑΡΑΔΟΥΝΑΒΙΑ ΧΩΡΙΑ | CITY PARK**

Πρόγευμα στο ξενοδοχείο και ξεκινάμε την ημέρα μας με μία πανέμορφη εκδρομή. Αναχώρηση για την γραφική διαδρομή στην Καμπή του Δούναβη. Πρώτος σταθμός το χωριό των καλλιτεχνών, ο Αγ. Ανδρέας, με τα γραφικά σοκάκια και τα όμορφα τουριστικά καταστήματα, η περιοχή φημίζεται για τα καλά κρασιά. Συνεχίζουμε για το Βίσσεγκραντ, το ιστορικό αξιοθέατο της μαγευτικής Καμπής του Δούναβη. Από το άλλοτε λαμπρό και φημισμένο ανά την Ευρώπη βασιλικό ανάκτορο του, σώζονται μόνο λίγα ερείπια, η αναγεννησιακού ρυθμού επίσημη αυλή υποδοχής αναστηλώθηκε με βάση τα παλιά σχέδια. Ακολουθεί βόλτα στην πρώτη πρωτεύουσα της Ουγγαρίας, το Έστεργκομ. Θα διασχίσουμε τη γέφυρα που ενώνει τις δύο όχθες του Δούναβη, την Ουγγαρία με την Σλοβακία, για να περάσουμε στην πόλη Στούροβο της Σλοβακίας, από όπου θα απολαύσουμε το θέαμα, που προσφέρει ο Δούναβης και θα εντυπωσιαστούμε από τον Άγιο Στέφανο, φωτισμένο στον απέναντι λόφο της Ουγγαρίας. Επιστροφή το μεσημέρι στη Βουδαπέστη, όπου διασχίζοντας την οδό Αντράσυ με τα επιβλητικά πολυτελή κτήρια θα καταλήξουμε στην πλατεία Ηρώων και στο City Park. Εκεί θα περάσουμε χρόνο με την καθοδήγηση του αρχηγού μας όπου μπορείτε να διαλέξετε από πληθώρα επιλογών το τι επιθυμείτε να επισκεφθείτε. Στο City Park βρίσκεται το παλαιότερο ζωολογικό πάρκο της Ουγγαρίας, το οποίο φιλοξενεί 1.072 διαφορετικά είδη. Το μουσείο καλών τεχνών, του οποίου η συλλογή αποτελείται από διεθνή τέχνη, συμπεριλαμβανομένων όλων των περιόδων ευρωπαϊκής τέχνης, και περιλαμβάνει περισσότερα από 100.000 τεμάχια. Η συλλογή του Μουσείου χωρίζεται σε έξι τμήματα: αιγυπτιακό, αρχαίο, γκαλερί παλαιάς γλυπτικής, γκαλερί παλαιάς ζωγραφικής, μοντέρνα συλλογή και γραφική συλλογή. Το κάστρο Βάϊνταχουνιαντ, χτισμένο το 1896 και σχεδιασμένο από τον Ignac Alpar. Σήμερα εντός του κάστρου στεγάζεται το μεγαλύτερο μουσείο γεωργίας στην Ευρώπη. Επίσης για τους πιο ρομαντικούς έχουμε να προτείνουμε μία βόλτα στη πίστα πατινάζ, η οποία λειτουργεί στη λίμνη του Πάρκου. Το βράδυ επιστροφή στο ξενοδοχείο και διανυκτέρευση.

**3η Ημέρα | ΒΟΥΔΑΠΕΣΤΗ | BIENNH**

Πρωινό στο ξενοδοχείο και σήμερα σας προτείνουμε μία μαγευτική ημερήσια εκδρομή. Αναχώρηση νωρίς το πρωί για την Αυστριακή πρωτεύουσα, την αυτοκρατορική Βιέννη. Στην περιήγησή μας θα δούμε το Κούνστχαους ένα σύμπλεγμα κτιρίων αφαιρετικής τεχνοτροπίας και το μπαρόκ ανακτορικό συγκρότημα Μπελβεντέρε του πρίγκιπα Ευγενίου της Σαβοΐας, σήμερα Πινακοθήκη με έργα τέχνης καλλιτεχνών της νεότερης περιόδου και του κινήματος του Μοντερνισμού. Συνεχίζοντας θα επισκεφθούμε την πλατεία Καρόλου όπου βρίσκεται ο ομώνυμος Ναός του Αγίου Καρόλου Βορρομαίου και το Μέγαρο του Συλλόγου των Φίλων της Μουσικής και εισερχόμαστε στην περίφημη Ρίνγκστρασσε. Εδώ θα δούμε την Κρατική Όπερα, το χειμερινό αυτοκρατορικό ανακτορικό συγκρότημα της Χόφμπουργκ, τα δίδυμα Μουσεία Ιστορίας της Τέχνης και Φυσικής Ιστορίας, το τετράγωνο των Μουσείων, το Κοινοβούλιο, το άλλοτε Αυτοκρατορικό Θέατρο απέναντι από το Δημαρχείο, το Πανεπιστήμιο, και τη Βοτίφκιρχε. Θα περπατήσουμε στην ιστορική ελληνική γειτονιά με τις ελληνορθόδοξες εκκλησίες του Αγίου Γεωργίου και της Αγίας Τριάδας και διασχίζοντας πεζοί το ιστορικό κέντρο, με τον περίφημο καθεδρικό ναό Αγίου Στεφάνου, θα καταλήξουμε στην Πλατεία του Δημαρχείου με την παραμυθένια Χριστουγεννιάτικη Αγορά. Υπάρχουν πολλές Χριστουγεννιάτικες αγορές στην Αυστρία και ιδιαίτερα στη Βιέννη με μεγαλύτερη αυτή στο Rathausplatz, Δοκιμάστε ένα από τα δημοφιλή παραδοσιακά ζεστά ποτά «γκλουβαϊν» ή «πουνς»» και γευτείτε ψητά λουκάνικα, κάστανα ή καιζερσμαρν από τα αυτοκρατορικά γλυκίσματα. Αργά το απόγευμα επιστροφή στη Βουδαπέστη.

**4η Ημέρα | ΒΟΥΔΑΠΕΣΤΗ |ΘΕΣΣΑΛΟΝΙΚΗ**

Πρωινό στο ξενοδοχείο μας και αφού παραδώσουμε τα δωμάτια μας, τοποθετούμε τις αποσκευές στο λεωφορείο μας και αναχωρούμε για το αεροδρόμιο, απ’ όπου θα επιβιβαστούμε στην πτήση επιστροφής μας. Άφιξη το απόγευμα στη Θεσσαλονίκη με τις καλύτερες εντυπώσεις.

|  |  |  |  |  |  |
| --- | --- | --- | --- | --- | --- |
| Αναχ. | Ξενοδοχείο/Τοποθεσία | Τιμή σεΔίκλινο/ΤρίκλινοNon ref/Κανονική τιμή | Τιμή παιδιού έως 12 ετώνNon Ref / Κανονική τιμή | ΤιμήΜονοκλ.Non ref/Κανονική τιμή | Αερ. ΕταιρίαRyan Air |
| 26/10 | Promenade City Hotel 3\* Κεντρικό | 399 / 455 | 329 / 379 | 599 / 665 |  26/10Θεσσαλονίκη-Βουδαπέστη12.20-12.5529/10Βουδαπέστη-Θεσσαλονίκη11.55-14.30 |
| Mercure Budapest City Center Hotel 4\* Κεντρικό | 469 / 525 | \*\*\*\*\*\*\*\*\*\*\* | 669 / 725 |

**Περιλαμβάνονται:**

* Αποσκευές : 1 προσωπικό αντικείμενο (40x20x25cm) + 1 χειραποσκευή 10κ (55x40x20cm) ανά άτομο
* Πρωινό καθημερινά στο ξενοδοχείο

**Δεν περιλαμβάνονται:**

* Φόροι αεροδρομίου 145€ το άτομο
* Εισιτήρια εισόδων σε αξιοθέατα
* Δημοτικοί φόροι πόλεων.
* Προαιρετική εκδρομή 3ης ημέρας κόστους 35€.